ΚΑΝΟΝΙΣΜΌΣ (ΕΚ) αριθ. 148/2009 ΤΗΣ ΕΠΙΤΡΟΠΉΣ της 20ής Φεβρουαρίου 2009 περί κατάργησης 11 κανονισμών άνευ αντικειμένου στον τομέα της κοινής αλιευτικής πολιτικής Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 175, τον κανονισμό (ΕΟΚ) αριθ. 3117/85 του Συμβουλίου, της 4ης Νοεμβρίου 1985, για τη θέσπιση γενικών κανόνων σχετικά με τη χορήγηση εξισωτικών αποζημιώσεων για τις σαρδέλες (1), και ιδίως το άρθρο 4, τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής (2), και ιδίως το άρθρο 3 παράγραφος 4 και το άρθρο 21 παράγραφοι 3 και 4, τον κανονισμό (ΕΚ) αριθ. 2406/96 του Συμβουλίου, της 26ης Νοεμβρίου 1996, περί καθορισμού κοινών προδιαγραφών εμπορίας ορισμένων αλιευτικών προϊόντων (3), και ιδίως το άρθρο 2 παράγραφος 3, τον κανονισμό (ΕΚ) αριθ. 104/2000 του Συμβουλίου, της 17ης Δεκεμβρίου 1999, για την κοινή οργάνωση των αγορών των προϊόντων αλιείας και υδατοκαλλιέργειας (4), και ιδίως το άρθρο 25, το άρθρο 27 παράγραφος 6 και το άρθρο 37, Εκτιμώντας τα ακόλουθα: (1) Η βελτίωση της διαφάνειας του κοινοτικού δικαίου αποτελεί ουσιώδες στοιχείο της στρατηγικής για τη βελτίωση της νομοθεσίας που υλοποιούν τα θεσμικά όργανα της Κοινότητας. Στο πλαίσιο αυτό ενδείκνυται η κατάργηση εκείνων των νομοθετικών πράξεων που δεν έχουν πλέον πραγματικό αντικείμενο. (2) Οι ακόλουθοι κανονισμοί που αφορούν την κοινή αλιευτική πολιτική έχουν καταστεί άνευ αντικειμένου, παρόλο που τυπικά εξακολουθούν να ισχύουν: - κανονισμός (ΕΟΚ) αριθ. 3459/85 της Επιτροπής, της 6ης Δεκεμβρίου 1985, για τη θέσπιση των λεπτομερειών εφαρμογής όσον αφορά τη χορήγηση αντισταθμιστικής αποζημίωσης για τις σαρδέλες του Ατλαντικού (5). Ο εν λόγω κανονισμός έχει εξαντλήσει τα αποτελέσματά του δεδομένου ότι στη βασική νομοθεσία έχουν επέλθει αλλαγές, οι οποίες δεν συμβιβάζονται με την εφαρμογή της εν λόγω πράξης, - κανονισμός (ΕΟΚ) αριθ. 254/86 της Επιτροπής, της 4ης Φεβρουαρίου 1986, για τη θέσπιση των λεπτομερειών εφαρμογής σχετικά με την προοδευτική κατάργηση των ποσοτικών περιορισμών που εφαρμόζονται στα κράτη μέλη, εκτός από την Ισπανία και την Πορτογαλία, για τις κονσέρβες σαρδέλας και τόνου προέλευσης Ισπανίας (6). Ο εν λόγω κανονισμός έχει εξαντλήσει τα αποτελέσματά του δεδομένου ότι κάλυπτε μεταβατική περίοδο η οποία έχει παρέλθει, - κανονισμός (ΕΟΚ) αριθ. 3599/90 της Επιτροπής, της 13ης Δεκεμβρίου 1990, για την επανόρθωση των ζημιών, που προκλήθηκαν από την παύση της αλιείας γλώσσας της κοινής που πραγματοποιήθηκε κατά το 1989 από τα σκάφη υπό σημαία κράτους μέλους (7). Ο εν λόγω κανονισμός έχει εξαντλήσει τα αποτελέσματά του δεδομένου ότι κάλυπτε μόνον το έτος 1989, - κανονισμός (ΕΟΚ) αριθ. 3863/91 της Επιτροπής, της 16ης Δεκεμβρίου 1991, για καθορισμό του ελάχιστου μεγέθους εμπορίας του κάβουρα που εφαρμόζεται σε ορισμένες παράκτιες ζώνες του Ηνωμένου Βασιλείου (8). Ο εν λόγω κανονισμός έχει εξαντλήσει τα αποτελέσματά του δεδομένου ότι στη βασική νομοθεσία έχουν επέλθει αλλαγές, οι οποίες δεν συμβιβάζονται με την εφαρμογή της εν λόγω πράξης, - κανονισμός (ΕΚ) αριθ. 897/94 της Επιτροπής, της 22ας Απριλίου 1994, για τη θέσπιση των λεπτομερειών εφαρμογής του κανονισμού (ΕΟΚ) αριθ. 2847/93 του Συμβουλίου όσον αφορά τα πειραματικά σχέδια σχετικά με το συνεχή εντοπισμό των κοινοτικών αλιευτικών σκαφών (9). Ο εν λόγω κανονισμός έχει εξαντλήσει τα αποτελέσματά του δεδομένου ότι στη βασική νομοθεσία έχουν επέλθει αλλαγές, οι οποίες δεν συμβιβάζονται με την εφαρμογή της εν λόγω πράξης, - κανονισμός (ΕΚ) αριθ. 1419/96 της Επιτροπής, της 22ας Ιουλίου 1996, για τον καθορισμό του ποσού της ενίσχυσης στην ιδιωτική αποθεματοποίηση όσον αφορά τα καλαμάρια Loligo patagonica (10). Ο εν λόγω κανονισμός έχει εξαντλήσει τα αποτελέσματά του δεδομένου ότι στη βασική νομοθεσία έχουν επέλθει αλλαγές, οι οποίες δεν συμβιβάζονται με την εφαρμογή της εν λόγω πράξης, - κανονισμός (ΕΚ) αριθ. 2378/1999 της Επιτροπής, της 9ης Νοεμβρίου 1999, περί διορθώσεως του κανονισμού (ΕΚ) αριθ. 1282/1999 για τη χορήγηση αντισταθμιστικής αποζημίωσης στις οργανώσεις παραγωγών για αλιεύματα τόνου που παραδίδονται στη βιομηχανία μεταποίησης κατά τη διάρκεια της περιόδου από 1ης Οκτωβρίου έως 31 Δεκεμβρίου 1998 (11). Ο εν λόγω κανονισμός έχει εξαντλήσει τα αποτελέσματά του δεδομένου ότι κάλυπτε μόνον το έτος 1998, - κανονισμός (ΕΚ) αριθ. 1103/2000 της Επιτροπής, της 25ης Μαΐου 2000, για τη χορήγηση αντισταθμιστικής αποζημίωσης στις οργανώσεις παραγωγών για αλιεύματα τόνου που παραδίδονται στη βιομηχανία μεταποίησης κατά τη διάρκεια της περιόδου από 1ης Ιουλίου έως τις 30 Σεπτεμβρίου 1999 (12). Ο εν λόγω κανονισμός έχει εξαντλήσει τα αποτελέσματά του δεδομένου ότι κάλυπτε μόνον το έτος 1999, - κανονισμός (ΕΚ) αριθ. 1702/2000 της Επιτροπής, της 31ης Ιουλίου 2000, σχετικά με τη διακοπή της αλιείας μπακαλιάρου από σκάφη που φέρουν σημαία Ισπανίας (13). Ο εν λόγω κανονισμός έχει εξαντλήσει τα αποτελέσματά του δεδομένου ότι εφαρμοζόταν μόνο για την κατανομή ποσοστώσεων του έτους 2000, - κανονισμός (ΕΚ) αριθ. 585/2001 της Επιτροπής, της 26ης Μαρτίου 2001, για τη χορήγηση αντισταθμιστικής αποζημίωσης στις οργανώσεις παραγωγών για αλιεύματα τόνου που παραδόθηκαν στη βιομηχανία μεταποίησης κατά τη διάρκεια της περιόδου από την 1η Ιανουαρίου έως τις 31 Μαρτίου 2000 (14). Ο εν λόγω κανονισμός έχει εξαντλήσει τα αποτελέσματά του δεδομένου ότι κάλυπτε μόνον το έτος 2000, - κανονισμός (ΕΚ) αριθ. 2496/2001 της Επιτροπής, της 19ης Δεκεμβρίου 2001, για τη χορήγηση αντισταθμιστικής αποζημίωσης στις οργανώσεις παραγωγών για αλιεύματα τόνου που παραδόθηκαν στη βιομηχανία μεταποίησης κατά τη διάρκεια της περιόδου από την 1η Ιανουαρίου έως τις 31 Μαρτίου 2001 (15). Ο εν λόγω κανονισμός έχει εξαντλήσει τα αποτελέσματά του δεδομένου ότι κάλυπτε μόνον το έτος 2001. (3) Για λόγους ασφάλειας του δικαίου και σαφήνειας οι κανονισμοί που αναφέρονται στην αιτιολογική σκέψη 2 πρέπει να καταργηθούν. (4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αλιείας και υδατοκαλλιέργειας, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Κανονισμοί προς κατάργηση Οι κανονισμοί (ΕΟΚ) αριθ. 3459/85, (ΕΟΚ) αριθ. 254/86, (ΕΟΚ) αριθ. 3599/90, (ΕΟΚ) αριθ. 3863/91, (ΕΚ) αριθ. 897/94, (ΕΚ) αριθ. 1419/96, (ΕΚ) αριθ. 2378/1999, (ΕΚ) αριθ. 1103/2000, (ΕΚ) αριθ. 1702/2000, (ΕΚ) αριθ. 585/2001 και (ΕΚ) αριθ. 2496/2001 καταργούνται. Άρθρο 2 Έναρξη ισχύος Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Φεβρουαρίου 2009.

[Source: multi_eurlex | Tokens: 5897]